3bc11ad43dc5d455da6b8bcc5dc30476

 Hej! Jeg har et problem som jeg ikke selv kan finde en løsning på, så håber i kan råde mig lidt!  

  

Jeg har inviteret 9 veninder hjem til mig til julefrokost. Jeg kender pigerne fra forskellige tider i mit liv såsom folkeskole, efterskole og HF, nogle af dem kender hinanden - men det er egentlig ikke her problemet ligger. Problemet lægger i alderen på de her veninder, for en af mine veninder er ikke fyldt 18 år endnu og hun har derfor ikke mulighed for at tage i by ligesom os andre. Hun føler hun ødelægger aftenen for os andre, hvis hun ikke kan komme ind og jeg forstår hende! Men jeg ved bare mine andre veninder rigtig gerne vil i byen og det vil jeg jo også gerne, men jeg føler bare heller ikke jeg kan tillade mig at sende veninden hjem, når vi vil til at i byen. Så hvad gør jeg?  

  

Hilsen den meget forvirrede.... 
Hvad gør jeg?
=============


ungzone.dk
2019.43

 Hej Forvirrede,   
Jeg forstår virkelig godt problemet, og det er altid svært, når der er nogen, der ikke er fyldt 18.  
Jeg synes, det hele afhænger lidt af, hvordan invitationen har været. Har det fra starten været planen, at I skulle i byen? Eller har planen oprindelig været, at I skulle hygge jer hos dig hele aftenen?  
Prøv at snakke med din "unge" veninde om det, og prøv om du kan fornemme, hvordan hun ville have det, hvis I tog i byen bagefter. Prøv også og snak med de andre piger om situationen. Måske behøver I slet ikke at tage i byen den aften. Måske kan I bare have en festlig aften derhjemme, og så kan du tage i byen med nogle af dem, der er gamle nok, en anden dag?  
Jeg håber, du finder ud af det, og håber I får en hyggelig aften  
/ Michala 

 Hej Anonyme  
Mit råd er, at du bare holder den julefrokost for de piger, og hende under 18 år kan prøve at tage med i byen, hvis hun har lyst til det. Hvis hun ikke kan komme ind må hun tage hjem, eller også må i finde et sted, hvor hun også kan komme ind. Er der ikke 16+ nogen steder? Du kan også prøve at spørge din veninde, hvad hun har det bedst med. Om hun vil tage hjem når i tager i byen, eller om hun vil give det et forsøg. Så er det ikke din, men hendes beslutning.   
Med venlig hilsen Camilla 